b'\n_START_ARTICLE_\nAlc\xc3\xa1zar av Segovia\n_START_PARAGRAPH_\nAlc\xc3\xa1zar av Segovia (bokstavelig Segovia-borgen) er en steinfestning, lokalisert i gamlebyen i Segovia i Spania. Den reiser seg opp fra framspringet p\xc3\xa5 en fjellknaus over sammenl\xc3\xb8pet til elvene Eresma og Clamores i n\xc3\xa6rheten av fjellene ved Guadarrama. Det er en av de mest s\xc3\xa6regne borgpalassene i Spania ved st\xc3\xb8rrelsen alene \xe2\x80\x93 omtrent som baugen p\xc3\xa5 et skip. Alc\xc3\xa1zar ble opprinnelig bygget som en festning, men har tjent som et kongelig palass, statsfengsel, kongelig artilleriskole, og milit\xc3\xa6rakademi siden den gang._NEWLINE_Alc\xc3\xa1zar av Segovia, som mange befestninger i Spania, begynte som en maurisk festning. Den f\xc3\xb8rste referansen til denne spesielle Alc\xc3\xa1zar var i 1120, rundt 32 \xc3\xa5r etter at byen Segovia kom tilbake p\xc3\xa5 kristne hender (i l\xc3\xb8pet av den tid da Alfonso VI av Castilla gjenerobret landomr\xc3\xa5der s\xc3\xb8r for elven Douro og ned til Toledo og bortenfor). Arkeologiske bevis antyder imidlertid at stedet av dette Alc\xc3\xa1zar var en gang i romersk tid benyttet som en festning. Denne teorien har f\xc3\xa5tt ytterligere vekt ved n\xc3\xa6rv\xc3\xa6ret av Segovias ber\xc3\xb8mte romerske akvedukt._NEWLINE_Formen og utformingen av Alc\xc3\xa1zar er ikke kjent f\xc3\xb8r regimet til kong Alfonso VIII av Castilla, imidlertid nevner den tidligere dokumentasjonen en palisade av trep\xc3\xa6leverk. Det kan konkluderes at f\xc3\xb8rut kong Alfonso VIIIs regime var det ikke mer enn en borg bygd av tre p\xc3\xa5 toppen av et tidligere romersk fundament. Alfonso VIII og hans hustru Leonora av Aquitaine gjorde dette Alc\xc3\xa1zar til sin hovedbolig og det ble igangsatt mye arbeid for \xc3\xa5 reise begynnelsen p\xc3\xa5 den steinfestning som st\xc3\xa5r i dag._NEWLINE_Alc\xc3\xa1zar forble gjennom hele middelalderen det bostedet som senere monarker av konged\xc3\xb8mmet Castilla foretrakk og var den viktigste borgen i forsvaret av konged\xc3\xb8mmet. Det var i l\xc3\xb8pet av denne perioden at det meste av den n\xc3\xa5v\xc3\xa6rende bygningen ble konstruert og palasset ble utvidet i stor skala av monarkene fra Trast\xc3\xa1mara-dynastiet._NEWLINE_I 1258 ble deler av Alc\xc3\xa1zar ombygd av kong Alfonso X av Castilla etter at et skred raste ut og kort tid etter ble \xc2\xabKongenes hall\xc2\xbb bygget for \xc3\xa5 huse parlamentet. Den st\xc3\xb8rste enkeltst\xc3\xa5ende bidraget til den fortsatte konstruksjonen av Alc\xc3\xa1zar var kong Johan II av Castilla som bygde Nyt\xc3\xa5rnet, eller \xc2\xabJohan IIs t\xc3\xa5rn\xc2\xbb som det er kjent som i dag._NEWLINE_I 1474 spilte Alc\xc3\xa1zar en betydelig rolle i framgangen til dronning Isabella I av Castilla. Den 12. desember n\xc3\xa5dde nyheten av kong Henrik IV av Castillas d\xc3\xb8d i Madrid fram til Segovia, og Isabella tok \xc3\xb8yeblikkelig tilflukt innenfor murene av Alc\xc3\xa1zar hvor hun mottok st\xc3\xb8tte fra Andres Cabrera og Segovias r\xc3\xa5d. Hun ble kronet den neste dagen som dronning av Castilla og Leon. Det var ogs\xc3\xa5 p\xc3\xa5 dette stedet hvor hun giftet seg med Ferdinand II av Arag\xc3\xb3n._NEWLINE_Den neste st\xc3\xb8rre ombygningen av Alc\xc3\xa1zar ble utf\xc3\xb8rt av kong Filip II av Spania etter at han hadde giftet seg med Anna av \xc3\x98sterrike. Han la til den skarpe skiferspirene som en etterligning av borgene i sentrale Europa. I 1587 fullf\xc3\xb8rte arkitekt Francisco de Morar hovedhagen og omr\xc3\xa5det som kalles for \xc2\xab\xc3\x86rens skole\xc2\xbb._NEWLINE_Det kongelige hoff ble etter hvert flyttet til Madrid og Alc\xc3\xa1zar tjente deretter som statsfengsel for i bortimot to \xc3\xa5rhundrer f\xc3\xb8r kong Karl III av Spania grunnla den kongelige artilleriskole i 1762. Borgen hadde den funksjonen i nesten hundre \xc3\xa5r, eller fram til 6. mars 1862 da en brann gjorde stor skade p\xc3\xa5 takene og rammeverket_NEWLINE_Det var f\xc3\xb8rst i 1882 at bygningen langsomt ble gjenoppbygget til slik som de hadde v\xc3\xa6rt tidligere. I 1896 beordret kong Alfonso XIII av Spania at Alc\xc3\xa1zar skulle bli overlevert til Krigsministeriet som en milit\xc3\xa6rskole._NEWLINE_I dag har Alc\xc3\xa1zar forblitt en av de mest popul\xc3\xa6re historiske kulturminnene i Spania og er et av de tre st\xc3\xb8rste attraksjonene i Segovia. Kjente rom er \xc2\xabAjimeces-hallen\xc2\xbb som huser betydningsfull malerier, \xc2\xabTronehallen\xc2\xbb og \xc2\xabKongenes hall\xc2\xbb med frise som representerer alle de spanske kongene og dronningene fra Pelagius av Asturias og ned til Johanna den vanvittige (spansk Juana I de Castilla respektive Juana la Loca) etter \xc3\xa5 ha bli flyttet til El Palacio Real i Madrid.'